פיני טבגר

פיני טבגר (נולד ב-1 באפריל 1978) הוא שחקן טלוויזיה, תיאטרון וקולנוע, במאי, תסריטאי ומנחה ישראלי. יוצר בתחום הקולנוע והמוזיקה. טבגר נולד בירושלים להורים שעלו מברית המועצות. סבו הוא הפיזיקאי פרופ' בן ציון טבגר, מפעילי היישוב היהודי בחברון. גדל בקריית אתא. למד בבית הספר למשחק ניסן נתיב (1997-2000) במחזור של פיני למדו גם אורי אומנותי, מולי שולמן, מעיין בלום ואחרים. בוגר החוג לקולנוע באוניברסיטת תל אביב (2008). לאחר שסיים ללמוד בניסן נתיב שיחק טבגר בסדרה ששודרה במסגרת שידורי קשת בערוץ 2,"דקות של תהילה" והדרמה "איש השלג" שביים וכתב עמרי לוי ושיחק לצד שמיל בן ארי, עמוס לביא ויעל פוליאקוב. באותה שנה שיחק בסרט הקצר "מבצע YY" שביים וכתב עודד לוטן. השתתף בסדרות טלוויזיה, בהן: "הילדים מגבעת נפוליאון", "כנפיים", ובתפקיד אורח בסדרה ״החבר'ה הטובים״. כמו כן השתתף בסרט בוצ'אצ'י בתפקיד טייס קרב שמתנשא על טבח בבסיס חיל האוויר. ב-2003 שיחק בסר "להיות כוכב" בבימויו של ארנון צדוק". בשנים 2004-2005 שיחק בשתי העונות הראשונות של "השיר שלנו" בתפקיד נחי (נחמן) בן חגי. בשנת 2005 השתתף בהצגה "בא לגנון", בסרט הקולנוע "ימים קפואים" וכן הופיע בסרט "לילה אפל". בשנת 2006 השתתף בתוכנית המציאות "רוקדים עם כוכבים" עם הרקדנית דורית מילמן, והודח בחצי הגמר. באותה שנה שיחק בסרט הקולנוע "אדמה משוגעת" בתפקיד אייל אבני. ב-2008 השתתף טבגר בסרטו של רשף לוי "איים אבודים", בסרט "סוף שבוע בגליל", בדרמה היומית "דני הוליווד" וכן, בסדרת הדרמה "עספור". כמו כן, גילם טבגר את דמותו "אדיק" במיני סדרה "טרויקה". במהלך השנים 2008–2012 הנחה טבגר את שלוש עונותיה הראשונות של תוכנית המציאות "היפה והחנון" בערוץ 10. בשנת 2009 שיחק בסדרה "מה שנחוץ לרווק", שכתבה עירית לינור. באותה שנה שיחק במחזה "ע' 17" פרי עטם של שי להב ויוני זיכהולץ שעלה בתיאטרון הקאמרי. טבגר שיחק ב"יותר איטי מלב", סרטם של ינאי גוז ויוני זיכהולץ (2012). הוא גילם את דמותו של פרדי - גבר חרדי, שמנהל חיים כפולים: ביום הוא בעל לאשה ואב לילדה, אותם הוא אוהב ובלילה הוא טרנסקסואל, שלובש בגדי נשים ושוכב עם גברים. הוא שר את "העיר הלבנה", שיר הנושא של הסרט, ביחד עם הזמרת שרה סיני, שגם משחקת בסרט. טבגר זכה על משחקו בסרט בפרס מיוחד על תפקיד פורץ דרך בפסטיבל הבינלאומי השביעי לקולנוע גאה, ביוני 2012. החל משנת 2013 מגלם טבגר את הדמות האנושית "פנחס" בתוכנית הטלוויזיה "בחצר של פופיק" בחינוכית. בתיאטרון בית ליסין שיחק ב"שבטים" ו"אוצר יקר". ב-2016 השתתף בפרסומת של שוקו "יטבתה". 2022 השתתף בהצגה החדשה אני פה בגלל אשתי מאת גדי צדקה הנמצא בתיאטרון העברי. ב- 2023 השתתף בסרטה של מיכל בת אדם, "הילה". סיים לימודים לתואר ראשון בחוג לקולנוע וטלוויזיה באוניברסיטת תל אביב. במהלך לימודיו ביים 2 סרטים קצרים- "ויצמן 10" (2006) ו"פינחס" (2008 ) לאחר שסיים את לימודיו ביים את הסרט הקצר "טיפות" (2012). שלושת סרטיו הוקרנו בפסטיבלים בכל העולם, שודרו בטלוויזיה וזכו בפרסים. טבגר כתב תסריט באורך מלא המבוסס על סרטו הקצר "פינחס" עליו קיבל מענק פיתוח מקרן יהושוע רבינוביץ'. כמו כן, פותח בחממת התסריט הבינלאומית סם שפיגל" ואף זכה בחממה (יולי 2017). (2018) הסרט קיבל מימון מקרן יהושוע רבינוביץ' ויצא תחת השם "יותר ממה שמגיע לי". במהלך 2017 השיק קמפיין מימון המונים וגייס 40,000 ש"ח להשלמת אלבום הבכורה שלו שמורכב מחומרים שכתב והלחין ושהפיק אדם בן אמיתי. בינואר 2019 האלבום יצא לאור. גם ביים בסטודיו למשחק "בימת הנוער כפר סבא" את ההצגה "איך שיר נולד". מתגורר ביפו ואבא לילד. השיר שלנו, הפסקול - אלבום כפול יחד עם כוכבי "השיר שלנו" (2005) "הכל רועד"- אלבום מוזיקה מאת פיני טבגר (2019) מדיה וקבצים בנושא פיני טבגר בוויקישיתוף פיני טבגר, סרטונים בערוץ היוטיוב פיני טבגר, במיזם "אישים" לתיעוד היצירה הישראלית פיני טבגר, במסד הנתונים הקולנועיים IMDb (באנגלית) פיני טבגר, באתר "אידיבי", מאגר הידע העברי לקולנוע ישראלי ועולמי פיני טבגר, באתר AllMovie (באנגלית) פיני טבגר, במסד הנתונים הקולנועיים KinoPoisk (ברוסית) פיני טבגר, דף שער בספרייה הלאומית פיני טבגר, באתר ארכיון הסרטים הישראלי בסינמטק ירושלים פיני טבגר, ברשת החברתית אינסטגרם דורון חלוץ, פיני טבגר: "הפכתי לאובייקט", באתר הארץ, 6 במרץ 2009 מתן שירם, ‏סרט של פיני טבגר מועמד לאוסקר האמריקני לסטודנטים, באתר גלובס, 11 במאי 2009 איריס אברמוביץ', להיות אני זה כיף, אבל סיוט, 10 ביוני 2009 צביה בלום, הרוס על הרוסים, באתר nrg‏, 17 באוגוסט 2010 אייל דץ‏, "מפחיד אותי שנהפוך למדינה פשיסטית", באתר וואלה, 3 בנובמבר 2010 יוני בינרט, פיני טבגר: מנרקומן של נשים לנשיקות עם גברים, באתר Xnet‏, 16 ביולי 2012 רן בוקר, "הגעתי בוּר לשיר שלנו, לא ידעתי מי זו נינט", 23 במרץ 2015 עמי פרידמן, פיני טבגר: "אני לא רק החמוד מ'היפה והחנון'", 26 בפברואר 2017שך שנתיים, עד 2006. Hana Brown, Director Pini Tavger on the life behind Israeli film 'More Than I Deserve' - interview, ג'רוזלם פוסט, 11 בפברואר 2023 (באנגלית)